
«Գյումրիի տեղեկատվական տեխնոլոգիաների կենտրոն» գիտակրթական հիմնադրամին ուղղակի վաճառքով հողամաս օտարելուն համաձայնություն տալու մասին» Կառավարության որոշման  նախագծի վերաբերյալ ստացված դիտողությունների և առաջարկությունների
	1.  ՀՀ ֆինանսների նախարարություն
	06.08.2025թ.

	
	№ 01/11-1/16547-2025

	Նախագծով առաջարկվում է hամաձայնություն տալ ՀՀ Շիրակի մարզի Ախուրյան համայնքի Մարմաշեն գյուղի 37 հասցեում գտնվող, համայնքային սեփականություն հանդիսացող 0.52981 հեկտար մակերեսով բնակավայրերի նպատակային նշանակության, հասարակական կառուցապատման գործառնական նշանակության հողամասը «Գյումրիի տեղեկատվական տեխնոլոգիաների կենտրոն» գիտակրթական հիմնադրամին ուղղակի վաճառքի միջոցով օտարելուն (հողամասը կարող է օգտագործվել բացառապես «Կանաչ Տեխնոլոգիաների Հաբ» կրթական կենտրոն և «Chillwithtech» տեխնոլոգիական կացարաններ կառուցելու և օգտագործերլու նպատակով)։

Համաձայն Նախագծի հիմնավորման՝ «Chillwithtech» տեխնոլոգիական կացարաններ կառուցելու ծրագրի իրականացման համար առաջիկա հինգ տարիների ընթացքում նախատեսվում է կատարել 100.0 մլն դրամ ներդրումներ (որոնցով կկառուցվեն կրթական կենտրոնը, կացարանները, կֆինանսավորվեն մասնագիտական դասընթացները, միջոցառումները), սակայն ներկայացված չէ ներդրումային ծրագիրը, որտեղ կներառվեն յուրաքանչյուր տարի նախատեսվող ներդրումների չափերը։
Այդ կապակցությամբ հարկ է նշել, որ Նախագծին կից ներկայացված փաթեթում ներառված՝ «Գյումրիի տեղեկատվական տեխնոլոգիաների կենտրոն» գիտակրթական հիմնադրամի կողմից ՀՀ վարչապետին ուղղված դիմումի համաձայն, առաջին 3 տարում նախատեսվում է իրականացնել 200.0 մլն դրամի ներդրում, ինչպես նաև նախատեսվում է ստեղծել 100 և ավելի աշխատատեղեր, միջազգային կազմակերպությունների աջակցությամբ համայնքում տեղադրել արևային կայաններ և համայնքի բնակիչներին անվճար տրամադրել էլեկտրաէներգիա, որոնք սակայն ներառված չեն Նախագծի N 2 հավելվածով ներկայացված գործարքի հիմնական պայմաններում: Ուստի առաջարկում ենք վերանայել Հիմնադրամի կողմից իրականացվող ներդրումային ծրագրի պայմանները:

	      Չի ընդունվել։

Հիմք ընդունելով ՀՀ վարչապետի աշխատակազմի ֆինանսատնտեսական վարչության կողմից ներկայացված եզրակացությունը՝ առաջարկությունը չի ընդունվել։


	 

	2.  Քաղաքաշինության կոմիտե


	16.07.2025թ.

	
	№ 01/18.1/11433-2025

	««Գյումրիի տեղեկատվական տեխնոլոգիաների կենտրոն» գիտակրթական հիմնադրամին ուղղակի վաճառքով հողամաս օտարելուն համաձայնություն տալու մասին» Հայաստանի Հանրապետության կառավարության որոշման նախագծի փաթեթի վերաբերյալ ՀՀ քաղաքաշինության կոմիտեն առաջարկություններ և դիտողություններ չունի:
	  Ընդունվել է ի գիտություն:


	 

	3. Կադաստրի կոմիտե
	14.07.2025թ.

	
	№ ՍԹ/13310-2025

	   Առաջարկում ենք Նախագծի 1-ին կետում «04-078-0132-0037» թվերը փոխարինել «08-078-0132-0037» թվերով, «սեփականության վկայական N 08112024-08-0037» բառերը՝ «անշարժ գույքի նկատմամբ իրավունքների պետական գրանցման N 08112024-08-0037 վկայական» բառերով, իսկ 5-րդ կետից հանել «փոխանցման» բառը:   

	  Ընդունվել է։
Նախագծում կատարվել է համապատսխան փոփոխություն։


	Միաժամանակ Նախագծի 4-րդ կետով նախատեսվում է Նախագծի 1-ին կետում նշված անշարժ գույքը «Գյումրիի տեղեկատվական տեխնոլոգիաների կենտրոն» գիտակրթական հիմնադրամի կողմից նպատակային նշանակությամբ չօգտագործելու դեպքում վերջինիս հետ կնքված պայմանագիրը լուծելու վերաբերյալ դրույթ, մինչդեռ տեղեկացնում ենք, որ պայմանագրի լուծումն ինքնին հիմք չէ վերջինիս հիման վրա գրանցված սեփականության իրավունքի դադարման պետական գրանցում կատարելու համար: Նշվածի հիմքով անհրաժեշտ է նույն կետում անդրադառնալ «Գույքի նկատմամբ իրավունքների պետական գրանցման մասին» օրենքի 35-րդ հոդվածով սահմանված դրույթներին:
	  Ընդունվել է։

Նախագծում կատարվել է համապատսխան փոփոխություն։


	4.  ՀՀ էկոնոմիկայի նախարարություն
	14.07.2025թ.

	
	№ 01/15662-2025

	«Գյումրիի տեղեկատվական տեխնոլոգիաների կենտրոն» գիտակրթական հիմնադրամին ուղղակի վաճառքով հողամաս օտարելուն համաձայնություն տալու մասին» Կառավարության որոշման նախագծի փաթեթի վերաբերյալ Էկոնոմիկայի նախարարությունը առաջարկություններ չունի:
	  Ընդունվել է ի գիտություն:



	5.   ՀՀ շրջակա միջավայրի նախարարություն 
	22.07.2025թ.

	
	№ 1/02.7/7917-2025

	Ի պատասխան Ձեր 2025 թվականի հուլիսի 3-ի ԴԽ/14.1/22555 և հուլիսի 9-ի    ԴԽ/14.1/22555 գրությունների` հայտնում եմ, որ շրջակա միջավայրի նախարարությունը «Գյումրիի տեղեկատվական տեխնոլոգիաների կենտրոն» գիտակրթական հիմնադրամին ուղղակի վաճառքով հողամաս օտարելուն համաձայնություն տալու մասին» Կառավարության որոշման նախագծի փաթեթի վերաբերյալ առարկություններ չունի:

«Շրջակա միջավայրի վրա ազդեցության գնահատման և փորձաքննության մասին» օրենքի 12-րդ հոդվածի 4-րդ մասի 8-րդ կետի «ա», «բ» և «գ» ենթակետերով սահմանված նախատեսվող գործունեությունները ենթակա են շրջակա միջավայրի վրա ազդեցության փորձաքննության:
	  Ընդունվել է։
Նախագծով  «Շրջակա միջավայրի վրա ազդեցության գնահատման և փորձաքննության մասին» օրենքի 12-րդ հոդվածի 4-րդ մասի 8-րդ կետի «ա», «բ» և «գ» ենթակետերով սահմանված  գործունեություններ  նախատեսված չեն։ 

	6.  ՀՀ բարձր տեխնոլոգիական 

արդյունաբերության նախարարություն

	16.07.2025թ.

	
	№ 01/17.1/5904-2025

	ՀՀ բարձր տեխնոլոգիական արդյունաբերության նախարարությունն իր իրավասությունների շրջանակներում  առաջարկություններ և դիտողություններ չունի։
	  Ընդունվել է ի գիտություն:



	  ՀՀ բարձր տեխնոլոգիական 

արդյունաբերության նախարարություն

	23.07.2025թ.

	
	№ 01/17.1/6086-2025

	ՀՀ բարձր տեխնոլոգիական արդյունաբերության նախարարությունն իր իրավասությունների շրջանակներում  սկզբունքային առարկություններ չունի։

 Միաժամանակ առաջարկում եմ դրույթներ սահմանել նախատեսված ծրագիրը չիրականացվելու պարագայում տարածքը համայնքին սեփականության իրավունքով վերադարձնելն ապահովելու վերաբերյալ:
	  Ընդունվել է ի գիտություն:



	7․ Պետական գույքի կառավարման կոմիտե
	16․07․2025թ․

	
	01/11.6/5299-2025

	«Գյումրիի տեղեկատվական տեխնոլոգիաների կենտրոն» գիտակրթական հիմնադրամին ուղղակի վաճառքով հողամաս օտարելուն համաձայնություն տալու մասին» ՀՀ կառավարության որոշման նախագծի վերաբերյալ ՀՀ ՏԿԵՆ պետական գույքի կառավարման կոմիտեն առաջարկություններ և դիտողություններ չունի։ 
	  Ընդունվել է ի գիտություն:



	8. Կրթության, գիտության, մշակույթի և սպորտի նախարարություն
	16.07.2025թ.

	
	№  01/14.1/22431-2025

	««Գյումրիի տեղեկատվական տեխնոլոգիաների կենտրոն» գիտակրթական հիմնադրամին ուղղակի վաճառքով հողամաս օտարելուն համաձայնություն տալու մասին» ՀՀ կառավարության որոշման նախագծի վերաբերյալ ՀՀ ԿԳՄՍ նախարարությունն առաջարկություններ և դիտողություններ չունի:
	  Ընդունվել է ի գիտություն:



	9. Արդարադատության նախարարություն
	22.07.2025թ.

	
	№  /27.1/32325-2025

	««Գյումրիի տեղեկատվական տեխնոլոգիաների կենտրոն» գիտակրթական հիմնադրամին ուղղակի վաճառքով հողամաս օտարելուն համաձայնություն տալու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը՝ 
1. Նախագծի 2-րդ կետում և Նախագծին կից ներկայացված Հավելված N 2-ի (այսուհետ՝ Հավելված N 2) ողջ տեքստում կիրառված օտարալեզու «Chillwithtech» բառը անհրաժեշտ է գրել  հայերեն տառադարձությամբ, նկատի ունենալով՝ «Նորմատիվ իրավական ակտերի մասին» օրենքի 10-րդ հոդվածի 2-րդ մասի դրույթը:


	  Ընդունվել է։

Նախագծում կատարվել է համապատսխան փոփոխություն։


	2. Նախագծին կից ներկայացված ««ԳՅՈՒՄՐԻԻ ՏԵՂԵԿԱՏՎԱԿԱՆ ՏԵԽՆՈԼՈԳԻԱՆԵՐԻ ԿԵՆՏՐՈՆ» ԳԻՏԱԿՐԹԱԿԱՆ ՀԻՄՆԱԴՐԱՄԻՆ ՈՒՂՂԱԿԻ ՎԱՃԱՌՔՈՎ ՕՏԱՐՎՈՂ ՍԵՓԱԿԱՆՈՒԹՅԱՆ ԻՐԱՎՈՒՆՔԻ ՎԿԱՅԱԿԱՆԸ ԵՎ ՀՈՂԱՄԱՍԻ ՀԱՏԱԿԱԳԻԾԸ» վերտառությամբ Հավելվածի վավերապայմաններում «Հավելված N 2» բառերն անհրաժեշտ է փոխարինել «Հավելված N 1» բառերով։
	  Ընդունվել է։

Նախագծում կատարվել է համապատսխան փոփոխություն։


	3․ Հավելված N 2-ի աղյուսակը առաջարկում ենք համարակալել նկատի ունենալով «Նորմատիվ իրավական ակտերի մասին» օրենքի 14-րդ հոդվածի 5-րդ մասի կարգավորումները։
	 Ընդունվել է։

Նախագծում կատարվել է համապատսխան փոփոխություն։


	4․ Հավելված N 2-ում որպես պայմանագրի կնքման ժամկետ սահմանվում է 10 օր՝ հողամասը օտարող մարմնի կողմից կայացված որոշման ուժի մեջ մտնելու պահից սկսած։

Սակայն, այս առումով հարկ է նկատել, որ իրավական տեսանկյունից նախատեսված կարգավորումը կարող է տարընկալման տեղիք տալ, քանի որ հողամասը օտարելուն համաձայնություն տալու որոշումն ընդունվում է Հայաստանի Հանրապետության կառավարության կողմից, իսկ պայմանագրային գործընթացը իրականացնում է համայնքը՝ ի դեմս համայնքի ղեկավարի։

Այսինքն՝ տվյալ դեպքում հողամասը որպես գույք օտարվում է համայնքի կողմից, սակայն դրա օտարման իրավական հիմքը հանդիսանում է Հայաստանի Հանրապետության կառավարության որոշումը այլ ոչ թե հողամասը օտարող մարմնի կողմից է կայացվում որոշումը։

Ուստի, իրավական անճշտություններից խուսափելու նպատակով անհրաժեշտ է նախատեսված կարգավորումը հստակեցնել։

5. Հավելված N 2-ի կողմերի պարտավորությունները «բաժնի» 1-ին կետի 2-րդ ենթակետով նախատեսվում է, որ Հողամաս օտարողը պարտավորվում է՝ իր լիազորությունների շրջանակներում Հայաստանի Հանրապետության օրենսդրությամբ սահմանված կարգով ձեռքբերողին տրամադրել «Կանաչ Տեխնոլոգիաների Հաբ» կրթական կենտրոնի և «Chillwithtech» տեխնոլոգիական կացարանների  կառուցման ծրագրի իրականացման համար անհրաժեշտ բոլոր թույլտվությունները: Այս առումով պարզ չէ նշված կարգավորման նպատակահարմարությունը, նկատի ունենալով, որ նշված կարգավորումները հաստատված են օրենսդրությամբ։
	 Ընդունվել է։

Նախագծում կատարվել է համապատսխան փոփոխություն։


	6. Միաժամանակ, Նախագծում և պայմանագրի հիմնական պայմաններում անհրաժեշտ է նախատեսել պայմանագրի լուծման հիմքերը՝ նկատի ունենալով նաև նախագծի 4-րդ կետով նախատեսված կարգավորումները:
	  Ընդունվել է։

Նախագծում կատարվել է համապատսխան փոփոխություն։


	7. Հավելված N 2-ի ողջ տեքստում «ձեռքբերող» բառն անհրաժեշտ է փոխարինել    «գնորդ» բառով համապատասխան հոլովաձևերով։
	 Ընդունվել է։

Նախագծում կատարվել է համապատսխան փոփոխություն։


	10. Վարչապետի աշխատակազմի ֆինանսատնտեսագիտական
Վարչության եզրակացությունները:
	09.02.2026 թ.

	
	     02/16.32/3536-2026

	Նախագծի վերաբերյալ առկա են հետևյալ դիտարկումները.

1. Նախագծի հավելված 1-ով հաստատվում են օտարվող հողամասի նկատմամբ իրավունքների պետական գրանցման վկայականը և հողամասի հատակագիծը: Առաջարկում ենք հիմնավորել վերոնշյալ փաստաթղթերի՝ որպես հավելված ներկայացվելու անհրաժեշտությունը, հակառակ պարագայում դրանք ներառել ՎԱ ներկայացվող փաթեթի մեջ՝ ի թիվս այլ  առնչվող փաստաթղթերի:

	 Ընդունվել է։

Նախագծում կատարվել է համապատասխան փոփոխություն։


	2. Փաթեթին կից ներկայացված ներդրումային ծրագրով սահմանված է, որ ծրագրի ընդհանուր ծավալը 200 մլն դրամ է, ներառյալ արդեն իսկ կատարված, ընթացիկ և նախատեսվող ներդրումները, միաժամանակ նշված է, որ 2023-2025թթ. իրականացվել է 130 մլն դրամի ներդրումներ: Առաջարկում ենք քննարկել արդեն իսկ կատարված ներդրումները ծրագրի մեջ ներառելու նպատակահարմարության հարցը:

	  Ընդունվել է։

Նախագծում նախկինում իրականացված ներդրումների վերաբերյալ տեղեկատվությունը ավելացվել էր հիմք ընդունելով ՀՀ ֆինանսների նախարարության կողմից ներկայացված առաջարկության հաշվառմամբ։ Հաշվի առնելով սույն առաջարկությունը՝ նախագծում կատարվել է համապատասխան փոփոխություններ և ներկայացվում է միայն ապագայում ներդրվելիք ֆինանսական միջոցների մասին տեղեկատվություն։ 

Միաժամանակ հաշվի առնելով, որ նախագծի մշակման, շրջանառման, նախագիծը ՀՀ վարչապետի աշխատակազմ ներկայացնելու համար պահանջնվել է որոշակի ժամանակահատված և մինչև նախագծի ընդունվելը ևս անցնելու է որոշակի ժամանակահատված նախագծը ավարտը 2027 թվականից տեղափոխվել է 2028 թվական և ներդրումների իրականացման չափը ըստ տարիների վերանայվել է։ 
  Նշվածը հնարավորություն կստեղծի ծրագիրը պատշաճ և ամբողջական իրականացնելու համար ողջամիտ ժամկետ տրամադրել Հիմնադրամին


	3. Միևնույն ժամանակ կից ներկայացված ներդրումային ծրագրով ներդրումների ընդհանուր գումարը կազմում է 200 մլն, այնինչ հիմնավորման մեջ խոսք գնում է միայն 100 մլն դրամ ներդրումների մասին: Առաջարկվում է հստակեցնել, համապատասխանեցնել և ըստ այդմ խմբագրել:
	

	4․ Նախագծի 4-րդ կետով սահմանվում է, որ «...մինչև 2030 թվականի հունիսի 1-ը հողամասը նպատակային նշանակությամբ չօգտագործվելու դեպքում սահմանված կարգով ՀՀ կառավարությանը ներկայացնել առաջարկություն սույն որոշումն ուժը կորցրած ճանաչելու վերաբերյալ՝ լուծելով Հիմնադրամի հետ կնքված պայմանագիրը և դադարեցնելով հողամասի նկատմամբ Հիմնադրամի սեփականության իրավունքը», իսկ Նախագծի 2-րդ հավելվածով հաստատվող հիմնական պայմանների 10-րդ կետի 2.2 ենթակետի համաձայն՝ «...մինչև 2030 թվականի նոյեմբերի 1-ը իրականացնել...»: Միևնույն ժամանակ Նախագծին կից ներկայացված ներդրումային ծրագիրը ներկայացված է 2023-2027թթ  համար: Հաշվի առնելով ժամկետների անհամաատասխաանությունը, առաջարկում ենք դրանք վերանայել և ըստ այդմ խմբագրել: 
	  Ընդունվել է։

Նախագծում կատարվել է համապատասխան փոփոխություն։


	 5․ Նախագծի 5-րդ կետով սահմանվում է, որ որոշմամբ նախատեսված համապատասխան պայմանագրի նոտարական ձևակերպման, հողամասի նկատմամբ սեփականության իրավունքի պետական գրանցման և հողամասերի չափորոշիչների ճշգրտման հետ կապված ծախսերն իրականացվելու են Հիմնադրամի միջոցների հաշվին, մինչդեռ Նախագծի հավելված 2-ի 9-րդ կետով արդեն իսկ սահմանված է վերոնշյալ կարգավորումը: Կրկնություններից խուսափելու նպատակով առաջարկում ենք խմբագրել:
	  Ընդունվել է։

Նախագծի հավելված 2-ում կատարվել է համապատասխան փոփոխություն։


	11. Վարչապետի աշխատակազմի իրավաբանական  վարչության
	09.02.2026 թ.

	
	02/16.32/3536-2026

	Հայաստանի Հանրապետության հողային օրենսգրքի 66-րդ հոդվածի 1-ին մասի 5-րդ կետի համաձայն՝ պետության և համայնքների սեփականություն հանդիսացող հողամասերի ուղղակի վաճառքը կատարվում է՝ սոցիալական կամ բարեգործական կամ ՀՀ կառավարության հավանությանն արժանացած ներդրումային ծրագրեր (...) իրականացնելու նպատակով պետության սեփականություն հանդիսացող հողամասերը` Կառավարության որոշմամբ, իսկ համայնքի սեփականություն հանդիսացող հողամասերը` Կառավարության համաձայնությամբ: Հարկ է նկատել, որ անհրաժեշտ է որոշակիացնել, թե վերոնշյալ ո՞ր հիմքով է առաջարկվում հողամասն ուղղակի վաճառքի ձևով օտարել, որի պարագայում միայն հնարավոր կլինի գնահատել նախագծով առաջարկվող կարգավորումների իրավաչափությունը:

	   Ընդունվել է։

Նախագծի հիմնավորման մեջ կատարվել է համապատասխան փոփոխություն։


	12․  Վարչապետի աշխատակազմի տարածքային զարգացման և շրջակա միջավայրի հարցերի
	09.02.2026 թ.

	
	02/16.32/3536-2026

	  «Գյումրիի տեղեկատվական տեխնոլոգիաների կենտրոն» գիտակրթական հիմնադրամին ուղղակի վաճառքով հողամաս օտարելուն համաձայնություն տալու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ առկա են հետևյալ դիտարկումները՝ 

1. Նախագծի 4-րդ կետով նախատեսվում է սահմանել, որ «մինչև 2030 թվականի հունիսի 1-ը հողամասը նպատակային նշանակությամբ չօգտագործվելու դեպքում սահմանված կարգով ՀՀ կառավարությանը ներկայացնել առաջարկություն սույն որոշումն ուժը կորցրած ճանաչելու վերաբերյալ՝ լուծելով Հիմնադրամի հետ կնքված պայմանագիրը և դադարեցնելով հողամասի նկատմամբ Հիմնադրամի սեփականության իրավունքը», մինչդեռ Նախագծի 2-րդ հավելվածի 10-րդ կետի 2.2-րդ ենթակետի համաձայն՝ «ներդրումները նախատեսվում է իրականացնել մինչև 2030 թվականի նոյեմբերի 1-ը»: Ուստի տարբերակված ժամկետների սահմանումը, գտնում ենք, որ լրացուցիչ պարզաբանման և հստակեցման կարիք ունի:
	  Ընդունվել է։

Նախագծում կատարվել է համապատասխան փոփոխություն։


	 2․ Նախագծի 1-ին հավելվածում, ի թիվս այլնի, ՀՀ կառավարության հաստատմանն է ներկայացվում նաև անշարժ գույքի նկատմամբ իրավունքների պետական գրանցման վկայականը, ինչը գտնում ենք, որ խնդրահարույց է և ունի լրացուցիչ վերանայման կարիք:

	  Ընդունվել է։

Նախագծում կատարվել է համապատասխան փոփոխություն։


	3․ Նախագծի 2-րդ հավելվածի 10-րդ կետի 2.2-րդ ենթակետով գնորդը պարտավորվում է իրականացնել առնվազն 200.000.000 դրամի ներդրում, մինչդեռ Նախագծին կից հիմնավորման համաձայն «...առաջիկա հինգ տարիների ընթացքում նախատեսվում է կատարել 100.000.000 ՀՀ դրամ ներդրումներ, որոնցով կկառուցվեն կրթական կենտրոնը, կացարանները, կֆինանսավորվեն մասնագիտական դասընթացները, միջոցառումները»: Նշված համատեքստում ներդրման չափը ունի լրացուցիչ հստակեցման կարիք:

	  Ընդունվել է։

Նախագծում կատարվել է համապատասխան փոփոխություն։


	4․ Հաշվի առնելով Նախագծին կից ամփոփաթերթով ներկայացված Կադաստրի կոմիտեի դիտարկումը՝ առաջարկում ենք ևս մեկ անգամ քննարկել «Գույքի նկատմամբ իրավունքների պետական գրանցման մասին» օրենքով սահմանված սահմանափակում կիրառելու հնարավորության հարցը, նկատի ունենալով, որ ամփոփաթերթում նշված է «ընդունվել է», սակայն Նախագծում այն արտահայտված չի: 

	  Ընդունվել է մասամբ։

ՀՀ կադաստրի կոմիտեի առաջարկի հիման վրա նախագծում կատարվել է փոփոխություն և ավելացվել է «և դադարեցնելով հողամասի նկատմամբ Հիմնադրամի սեփականության իրավունքը» արտահայտությունը։ 

Անդրադառնալով սահմանափակում կիրառելու հարցին՝ պետք է նշել, որ նախագծի 2-րդ հավելվածի 9-րդ կետի 2.3 ենթակետով նախատեսվել է մինչև  սահմանված չափով ներդրումը ամբողջությամբ կատարելը  սահմանափակում կիրառել գնորդի  կողմից ուղղակի վաճառքով ձեռք բերված հողամասի օտարման, գրավադրման, վարձակալության կամ օգտագործման տրամադրան, կամ այլ ձևով ծանրաբեռնման նկատմամբ։ 



